Edwin Ardener
Store norske leksikon,Samfunn,Samfunnsfag,Antropologi,Antropologer
Edwin Ardener var en britisk sosialantropolog. Han underviste ved University of Oxford fra 1963 til sin død.
Blant afrikanister er Ardener mest kjent for sin enestående dokumentasjon av historiske, politiske, sosiale, språkvitenskapelige og etnografiske forhold i Kamerun.Ardener har også bidratt mer generelt til antropologisk teoridannelse, basert på en særegen og krevende blanding av poststrukturalisme, antipositivisme og strengt empiriske, ofte statistiske, undersøkelser. Verker De viktigste teoretiske artiklene hans er samlet i The Voice of Prophecy (1989). Her drøftes det intrikate samspillet mellom språk og mentale kategorier på den ene siden og rom, tid, kjønn, hendelser og sosial erfaring på den andre.Mest kjent er «Belief and the Problem of Women» (1972), der han lanserer begrepet «forstummede grupper» (kvinner er ett eksempel). Dette er grupper som har begrensede muligheter til å formulere egne erfaringer, fordi språket deres er impregnert av andres (menns) hegemoniske stilling i samfunnet. Les mer i Store norske leksikon antropologi sosialantropologi poststrukturalisme Kameruns befolkning